U z n e s e n i a 
z 2. zasadnutia  OZ, konaného dňa 13.4.2012 

A/ Berie na vedomie:
1. Informáciu starostu obce o vyhlásení výberového konania na riaditeľa ZŠ s MŠ Halič.
2.Informáciu starostu obce o postupe prác na príprave stavby,, Rekonštrukcia miestnej komunikácie a rigolu na odvedenie zrážkových vôd v obci Halič, Ul. B.S.Timravy“
3. Informáciu starostu obce o pridelení dotácie z MV SR za účelom zlepšenia dopravno – bezpečnostnej situácie v obci Halič.
4. Informáciu starostu obce o pridelení dotácie pre mikroregión Novohradské podzámčie za účelom podpory programu ,, Náš vidiek“
5. Informáciu hlavnej kontrolórky s vykonaním následnej finančnej kontroly, ktorá bola zameraná na kontrolu prevádzky autobusu za rok 2011.

B/ Súhlasí

1. Aby v čl. 6, bode 2 Zásady rozpočtového hospodárenia obce Halič  bolo zapracované do textu - uplatnené poslanecké a starostove návrhy musia obsahovať zdroje krytia. 
2. Aby v Zásadách  rozpočtového hospodárenia obce Halič  čl.7  bod  7 platil od 1.1.2013.
3. Aby na  schvaľovanie  rozpočtu obce boli prizvaní zástupcovia každej komisie. 
4. S odkúpením pozemku  p.č.  C-KN 715/57 o výmere 165m2 za cenu 8,30€/m2.
5. Aby veľká sála na festival ľudovej hudby bola poskytnutá Novohradskému osvetovému stredisku v Lučenci bezplatne.
6.Aby starosta obce a poslanci OZ predkladali na rokovanie OZ svoje návrhy a ich odôvodnenie písomne minimálne 3 dni pred rokovaním – prostredníctvom elektronickej pošty alebo web. stránky. 
7. S odpredajom obecného pozemku č.p. KN-C 51/23 pre JUDr. Ondreja Guľáša a Zuzanu Stankovičovú, bytom Halič Ul. Osloboditeľov č.7  za cenu 18€/m2 až po predložení súhlasného stanoviska Stredoslovenskej vodárenskej spoločnosti.
8. Aby veľká sála pre n.o. Jožo Pročko deťom na divadelné predstavenie Medveď a Pytačky bola poskytnutá bezplatne.
9. Aby obec v spolupráci so ZŠ s MŠ  Halič, ako investori detského ihriska spoločne zrekonštruovali detské ihrisko v areáli školy. V prípade získania finančných prostriedkov sa vybuduje aj nové detské ihrisko  na námestí .
10. Aby starosta obce oslovil projektanta o vypracovanie cenovej ponuky na  vyhotovenie projektu  chodník na Ul. Staničnej.
11. Aby obecný autobus bol poskytnutý pre Strednú odbornú školu v Lučenci.

C/ Schvaľuje

1. Výberovú komisiu na posúdenie  najvhodnejšej ponuky od banky na poskytnutie úveru na stavbu ,, Rekonštrukcia MK a rigolu na odvedenie zrážkových vôd v obci Halič , Ul. B.S.Timravy“ v zložení: Ing. Hujo, J. Turek, B. Mojžiš.
2. Výberovú komisiu na výber dodávateľa merače rýchlosti   v zložení: J. Turek, M. Svorad, J. Machava, Mgr. Udvardy.
3. Plat starostu obce Halič vo výške 2.284,00 € s platnosťou od 1. 1. 2012.
4. Plat hlavnej kontrolórky  vo výške 122,- € mesačne. 
5. Záverečný účet obce Halič za rok 2011.
6. Zásady rozpočtového hospodárenia obce Halič s platnosťou od 15. 5. 2012.

D/ Nesúhlasí

1. Aby bod programu OZ č. 2 bol preložený na nasledujúce rokovanie OZ.
2. S vylúčením časti bodu 3 v čl.7,  Zásad rozpočtového hospodárenia obce Halič.
3. So zvýšením  poplatku za  futbal na viacúčelovom ihrisku zo 6,- € na 10,- €.
4. So zmenou dane za užívanie verejného priestranstva v priebehu kalendárneho roka.

V Haliči, dňa 20.4.2012
Zapísala: M. Svoradová
Overovatelia: Ing. Marian  Hujo
	            Jozef Turek

				  					Vladimír Rehanek
									   starosta obce